Događaj (film)
Događaj je jugoslavenski igrani film snimljen 1969. godine u režiji Vatroslava Mimice. Predstavlja adaptaciju pripovjetke ruskog pisca Antona Čehova.

Radnja 
Seljak Jura (Pavle Vuisić) i njegov unuk Marijan (Srđan Mimica) upute se na fašnik da bi svog ishlapjelog konja prodali proizvođačima mesa. Na povratku kući presretnu ih lugar Ivan (Boris Dvornik) i njegov beskrupulozni ortak, lopov Matijević (Fabijan Šovagović). Ubiju Juru, ali Marijan bježi s novcem od prodaje konja kojeg su se htjeli dokopati te se skriva u lugarevoj kući. Kad u kuću dođu i dvojica razbojnika, Ivan spletom okolnosti ubije vlastitu  kćer, što uzrokuje krvavi okršaj među zločincima. Marijan bježi.

Glavne uloge 
Boris Dvornik - lugar Ivan
Fabijan Šovagović - Matijević
Pavle Vuisić - djed Jura 
Srđan Mimica - Marijan
Neda Spasojević - Ivanova žena
Marina Nemet - Ivanova kćer
Fahro Konjhodžić - skelar Blaž

Nagrade 
Na Filmskom festivalu u Puli 1969. godine:
 „Srebrna arena“ za režiju
 „Zlatna arena“ za kameru Franu Vodopivcu.
 Pavle Vuisić je osvojio „Oktobarsku nagradu“ grada Beograda i nagradu „Cara Konstantina“ u Nišu za ulogu djeda Jure.
 Diploma Fabijanu Šovagoviću i Nedi Spasojević za najbolju glumu.

Izvori

Vanjske veze 

An Event at Filmski-Programi.hr 

Jugoslavenski filmovi
Dramski filmovi
Kriminalistički filmovi
Authority control 2